paragraph_text: Rođena je u talijanskom gradu Montalto Uffugu, u obitelji farmera 1895. godine. Odmalena je zavoljela kršćansku vjeru. Majka joj je rano preminula. Bila je jako pobožna i željela je biti časna sestra. Morala je pričekati, da prođe Prvi svjetski rat, za vrijeme kojeg je pomagala stradalnicima. Ušla je u redovničku zajednicu Kćeri milosrđa Predragocjene Krvi, gdje je pronašla svoj duhovni ideal.